**Ministru kabineta noteikumu „Grozījums Ministru kabineta 2007.gada 2.oktobra noteikumos Nr.655 „Noteikumi par profesionālās izglītības programmu īstenošanas izmaksu minimumu uz vienu izglītojamo”**

 **sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums |  “Ministru kabineta noteikumu projekts „Grozījums Ministru kabineta 2007.gada 2.oktobra noteikumos Nr.655 "Noteikumi par profesionālās izglītības programmu īstenošanas izmaksu minimumu uz vienu izglītojamo”” (turpmāk – projekts) izstrādāts, lai saskaņotu Ministru kabineta 2007.gada 2.oktobra noteikumos Nr.655 "Noteikumi par profesionālās izglītības programmu īstenošanas izmaksu minimumu uz vienu izglītojamo” (turpmāk – MK noteikumi Nr.655) minēto tiesisko regulējumu ar Ministru kabineta 2014.gada 17.jūnija sēdē pieņemtajiem Ministru kabineta noteikumiem **„**Grozījumi **Ministru kabineta** 2009.gada 28.jūlija noteikumos Nr.836 „Pedagogu darba samaksas noteikumi”” (turpmāk – grozījumi MK noteikumos Nr.836) (prot. Nr.33 97.§). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2014.gada 17.jūnijā Ministru kabineta sēdē tika akceptēti (prot.Nr.33,.87§). Izglītības un zinātnes ministrijas (turpmāk – IZM) sagatavotie grozījumi MK noteikumos Nr.836.MK noteikumos Nr.836 noteikts, ka pedagogi, kas ieguvuši 3., 4. un 5. pakāpi, saņems fiksētas piemaksas attiecīgi 31,87 *euro*, 79,68 *euro* un 99,60 *euro.* Šis regulējums jāsaskaņo ar MK noteikumiem Nr.655, lai varētu minētās piemaksas ietvert, aprēķinot profesionālās izglītības iestāžu pedagogu darba samaksas finansējuma apmēru. |
| 3. | Projekta izstrādē iesaistītās institūcijas | IZM, Kultūras ministrija, Tieslietu ministrija, Labklājības ministrija. |
| 4. | Cita informācija | Aprēķins par finansējumu, kas nepieciešams, lai nodrošinātu piemaksas pedagogiem, kuri līdz 2014.gada 1.septembrim ieguvuši kvalitātes pakāpes, pievienots grozījumu MK noteikumos Nr.836 anotācijā. Atbilstoši Ministru kabineta 2014.gada 17.jūnijā sēdes lēmumam (prot.Nr.33, 97.§, 2.punkts) finansējums noteikumu projekta normu izpildei tiks nodrošināts Izglītības un zinātnes ministrijas esošā finansējuma ietvaros. |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekta tiesiskais regulējums attiecas uz 634 IZM pakļautības izglītības iestāžu pedagogiem, 539 Kultūras ministrijas pakļautības izglītības iestāžu pedagogiem, 5 Labklājības ministrijas pakļautības izglītības iestāžu pedagogiem, 11 Tieslietu ministrijas pakļautības izglītības iestāžu pedagogiem.  |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar |
| 3. | Administratīvo izmaksu monetārs novērtējums | Projekts šo jomu neskar |
| 4. | Cita informācija | Nav. |

Anotācijas III, IV, V un VI sadaļa – projekts šīs jomas neskar.

|  |
| --- |
|  **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | IZM, Kultūras ministrija, Tieslietu ministrija, Labklājības ministrija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar  |
| 3. | Cita informācija | Nav |

Izglītības un zinātnes ministre I.Druviete

Vīzē: Valsts sekretāre S.Liepiņa

30.07.2014 12:12

416 vārdi

A.Āboliņa, 67047930, anita.abolina@izm.gov.lv,